Zbigniew Cybulski

Zbigniew Cybulski (* 3. november 1927, Kniaže† 8 . január 1967, Vroclav) bol poľský filmový a divadelný herec, a režisér. Býva prezývaný ako „poľský James Dean“.

Cybulského herectvo sa vyznačovalo odporom k rutine a osobitým „antiprofesionalizmom“. Bol symbolom novej generáciepostavy mladého muža v čiernych okuliaroch, plného vzdoru aj zraniteľnosti. Kritici zdôrazňovali jeho nedbanlivý prístup, osobitý spôsob reči a gestikulácie, ktoré však tvorili jeho vlastný štýl založený na spontánnosti a „obyčajnosti“ pôsobenia na javisku.

 Život 
Narodil sa v roku 1927 v Kniaže, na území dnešnej Ukrajiny. Bol synom Aleksandra Cybulského, úradníka poľského ministerstva zahraničných vecí, a Ewy, rodenej Jaruzelskej. V roku 1960 sa v Sopote oženil s výtvarníčkou a herečkou študentského divadla Bim-Bom, Elżbietou Chwalibóg.

vľavo|náhľad|Busta Zbigniewa Cybulského v Kielce
Základnú školu dokončil v roku 1939 vo Varšave. Počas nemeckej okupácie Poľska navštevoval tajné hodiny na Poniatowského gymnáziu a v roku 1947 zložil maturitu na gymnáziu v Dzierżoniowe. Krátko študoval na konzulárnom odbore Vysokej obchodnej školy a na žurnalistike vo Vyššej škole spoločenských vied v Krakove. Od roku 1949 bol poslucháčom krakovskej Štátnej vyššej školy hereckej, ktorú v roku 1953 absolvoval s vyznamenaním za rolu Smakosza v hre Przyjaciele.

Spolu so skupinou absolventov pod vedením Lidie Zamkowovej odišiel do Gdanska, kde pôsobil v sezónach 1953/54 a 1954/55 v Divadle Wybrzeże. Debutoval 12. decembra 1953 ako Mechti Aga Rustambejli v hre Poszukiwacze. Neskôr stvárnil napríklad Herszta v Tragedii optymistycznej (1954), Zbigniewa v Mazepovi (1954), Bukowicza v Grzechu (1955) či Józefa v Balladach i romansach (1955).

Aktívne pôsobil v Zväze poľských študentov a v umeleckej rade študentského klubu „Żak“. Spolu s Bogumiłom Kobielom založil jedno z najvýznamnejších študentských divadielBim-Bom v Gdansku, kde pôsobil ako režisér, herec a autor textov (Zero w listopadzie, 1954; Coś by trzeba, 1960). V roku 1957 spoločne s Kobielom vytvorili experimentálne divadlo rozhovorov, ktoré inscenovalo Sartrovu hru Przy drzwiach zamkniętych a krátke jednoaktovky Cocteaua, Dürrenmatta a Ionesca. V sezónach 1958/59 a 1959/60 opäť pôsobil v Divadle Wybrzeże, kde hral Johnnyho v hre Kapelusz pełen deszczu (1959) a Jana v Pierwszym dniu wolności (1960). Spolu s Kobielom režíroval aj známe predstavenia Jonasz i błazen (1958) a Król (1959). V roku 1960 vystupoval v kabarete Wagabunda. V sezónach 1960/61 až 1962/63 bol členom varšavského Divadla Ateneum. Tam účinkoval okrem iného v hre Dwoje na huśtawce (1960) a Requiem dla zakonnicy (1962). V roku 1963 hosťovsky režíroval Hemingwayovu Piątą kolumnę v Štetíne.

náhľad|Hrob Zbigniewa Cybulského v Katoviciach
Na javisku stvárnil len desať rolí, no medzi nimi boli také výrazné ako Herszt v Tragedii optymistycznej či Johnny v Kapeluszu pełnym deszczu. Najväčší úspech dosiahol vo filme. Po druhej svetovej vojne sa stal prvou poľskou filmovou hviezdou európskeho formátu a idolom mládeže. Od debutu vo filme Pokolenie (1955) hral v tridsiatich snímkach. Preslávili ho najmä filmy Andrzeja Wajdu a Jerzyho KawalerowiczaPopiół i diament (Popol a diamant), Pociąg, Jak być kochaną, Salto, Szyfry. Stvárnil v nich postavy mladých ľudí sužovaných ťaživými skúsenosťami a nepokojom. Účinkoval aj vo francúzskych a švédskych filmoch Bábka (La poupée, 1961). Láska v dvadsiatich rokoch (1962) či Milovať (1964). Ďalšiu líniu jeho herectva tvorili komediálne rolyRozwodów nie będzie, Giuseppe w Warszawie, Rękopis znaleziony w Saragossie. Od roku 1961 účinkoval aj v televízii, kde najväčší úspech dosiahol monodrámou Sammy (1962).

Jeho posledným filmom bol Morderca zostawia ślad. Zahynul tragicky pri návrate z filmovania. V zhone sa pokúsil naskočiť do rozbiehajúceho sa vlaku, no spadol pod kolesá. Ťažko zraneného ho odviezli do nemocnice, kde niekoľko minút po príchode zomrel. Pochovaný bol v Katoviciach.

Po jeho smrti mu Andrzej Wajda venoval film Wszystko na sprzedaż (Všetko na predaj, 1968) a Jerzy Laskowski dokument Zbyszek (Zbyšek, 1969). Jeho pamiatku pripomína aj sála „Zbyszek“ v kine Muranów vo Varšave a množstvo článkov a spomienok publikovaných doma i v zahraničí.

 Referencie 

 Iné projekty 

Kategória:Poľskí filmoví herci
Kategória:Poľskí divadelní herci
Kategória:Poľskí režiséri
Kategória:Obete železničných nehôd